Afidant (Arkadov sin)
Afidant () bio je, u grčkoj mitologiji, kralj oblasti u kojoj će kasnije njegov sin Alej osnovati grad Tegeju.

Mitologija 
Arkad, sin Zevsa i Kaliste, bio je kralj Arkadije. Imao je vanbračnog sina Autolaja, a supruga, nimfa Erato, rodila mu je Azana, Afidanta i Elata. U drugim verzijama spominju se samo dva Arkadova sina – Elat i Afidant, a kao njihova majka navodi se Leanira, kći Amiklina, ili Meganira, kći Krokonova, ili nimfa Hrisopelija. Kad su mu sinovi odrasli, Arkad je svakome dodelio na upravu jedan deo Arkadije, tako da je oblast Azanije pripala Azanu, oblast Tegeje Afidantu, a oblast oko planine Kilene pripala je Elatu.

Afidant je imao i sina Aleja, koji je i nasledio njegovu oblast u Arkadiji, kao i kćerku Stenebeju, koja se udala za argivskog kralja Preta.

Reference 

Kraljevi u grčkoj mitologiji